ჯოან ბაეზი
ჯოან ჩენდოს ბაეზი (ინგლ. Joan Chandos Baez (/baɪz/; 9 იანვარი, 1941, სტეიტენ-აილენდი, ნიუ-იორკი, აშშ) — ამერიკელი მუსიკოსი, მომღერალი, სიმღერების ავტორი და აქტივისტი. ბაეზმა თავისი 59 წლიანი კარიერის განმავლობაში გამოსცა 30 ალბომი. ესპანური და ინგლისური ენის გარდა, ჩაწერილი აქვს სიმღერები სულ მცირე 6 ენაზე. ის ითვლება ფოლკ მომღერლად, თუმცა მისი მუსიკა მოიცავს როგორც ფოლკ-როკს, პოპ-მუსიკასა და ქანთრის, ასევე გოსპელსაც. მიუხედავად იმისა, რომ ბაეზი სიმღერების ავტორია, იგი ინტერპრეტაციას უკეთებს სხვა კომპოზიტორთა ნაშრომებს, მათ შორისაა: ბობ დილანი, The Allman Brothers Band, The Beatles, ჯექსონ ბრაუნი, ლეონარდ კოენი, ვუდი გათრი, ვიოლეტა პარა, The Rolling Stones, პიტ სიგერი, პოლ საიმონი და სტივი უანდერი. კარიერა დაიწყო 1960 წელს და სწრაფად მოიპოვა პოპულარობა. მისმა პირველმა სამ ალბომმა Joan Baez, Joan Baez, Vol. 2 და Joan Baez in Concert მიიღო ქოროს ჩანაწერის სტატუსი. მის განთქმულ ნაწარმოებთა სიაშია „Diamonds & Rust“ და ფილ ოუკსის „There but for Fortune“ და ჯგუფ The Band-ის „The Night They Drove Old Dixie Down-ის ქავერ ვერსიები. ასევე „Farewell, Angelina“, „Love Is Just a Four-Letter Word“, „Forever Young“,„Joe Hill“, „Sweet Sir Galahad“ და „We Shall Overcome“. ბაეზმა წარმოადგინა 14 სიმღერა 1969 წლის ვუდსტოკის ფესტივალზე. 2017 წლის 7 აპრილს ჯოან ბაეზი შეყვანილი იქნა როკ-ენ-როლის დიდების დარბაზში.